การขายทางโทรศัพท์จากหนังสือ Way of the Wolf มีเทคนิคและขั้นตอนอย่างไร
Jordan Belfort ผู้เขียนได้เผยเคล็ดลับในการขายว่ามีลักษณะป็นเส้นตรง มีจุดเริ่มต้นการขาย มีจุดปิดการขาย มีขั้นตอนที่เป็นแบบแผนที่ชัดเจน ควบคุมไม่ให้ออกทะเลและเสียเวลา แม้แรงต้านมีล้านแปด แต่คือ “ข้ออ้าง" โดยมีลำดับเนื้อหาแบ่งเป็น 4 ช่วง 6 ขั้นตอน ได้แก่
1. ช่วงแรก คือ ขั้นตอนที่ 1: แนะนำตัวใน 4 วินาทีแรกให้ลูกค้าถูกใจ ทำให้รู้สึกว่า
- แก้ปัญหาให้เขาได้อย่างรวดเร็ว ไม่เสียเวลาคุย
- มอบพลัง กระตือรือร้นที่ดีให้ลูกค้า
- เป็นผู้รู้จริง ผู้เชี่ยวชาญ (มีชื่อเสียงยิ่งดี)
ข้อสำคัญคือ ห้ามทำน้ำเสียงแบบคนขายประกัน Cold Call คือเสียงเรียบๆ เนิบๆ เร็วๆ ที่ทำให้คนรู้สึกไม่ชอบใจ
2. ช่วงที่สอง คือ ขั้นตอน 2: เก็บข้อมูลลูกค้าที่มีประโยชน์ สร้างไมตรีจิต (Rapport) ด้วยการขายแบบ “ฟังเยอะพูดน้อย” จุดนี้เป็นการเริ่มต้นการขายแล้ว ไม่ใช่เพียงทำความรู้จักลูกค้า แต่กำลังสร้างความไว้เนื้อเชื่อใจให้กับลูกค้า
3. ช่วงที่สาม คือขั้นตอนที่ 3: นำเสนอสินค้าและให้ลูกค้ามั่นใจในสินค้า ถึงขนาดที่ลูกค้าประทับใจทั้งในแง่อารมณ์ (Emotional Certainty) และเหตุผล (Logical Certainty) เวลาขาย จะผลักให้ลูกค้าเชื่อใน 5 สิ่งนี้ ตามลำดับ คือ
1) ความชอบในสินค้า
2) ความชอบและเชื่อมั่นในตัวคนขาย (ตัวเรา) 
3) ความเชื่อมั่นในตัวบริษัท
4) Action Threshold จุดที่ลูกค้าได้ประโยชน์มากกว่าแรงต้านจนยอมซื้อ
5) Pain Threshold จุดที่ลูกค้ารู้สึกว่าเป็นปัญหาที่ต้องปัดเป่าจนยอมซื้อ
4. ช่วงที่สี่ คือขั้นตอนที่ 4-6: การรับมือเมื่อลูกค้าแสดงแรงต้าน ซึ่งมีทั้งการใช้คำพูดจัดการแรงต้าน (Deflection Script), ประเมินความประทับใจ, การใช้คำถามชี้นำให้ลูกค้าคล้อยตาม, การสร้างความไว้ใจ (Forrest Gump Pattern) และการลดแลกแจกแถม
ความรู้ทางการเงิน